BBLโบรกฯแนะทยอยสะสมช่วงหุ้นปรับตัวลงเป้าหมาย 229 บาท  
BBLโบรกฯแนะทยอยสะสมช่วงหุ้นปรับตัวลงเป้าหมาย 229 บาท  
18 ก.ค. 2561

บล.ไอร่า ระบุในบทวิเคราะห์วันนี้(18 ก.ค.) ว่า ธนาคารกรุงเทพ จำกัด (มหาชน) หรือ BBL คาด ไตรมาส2/61กำไรสุทธิ 8,697 ล้านบาท ลดลง 4.4%QoQ แต่เพิ่มขึ้น 7%เทียบช่วงเดียวกันของปีก่อน หลักๆ จากการตั้งสำรองหนี้เสีย
ประมาณ 5,500 ล้านบาท ลดลงจาก 7,300 ล้านบาท เมื่อ ไตรมาส1/61ขณะที่คาด Non – NII ลดลงเทียบไตรมาสก่อนหน้าเนื่องจากการบันทึกกำไรจากเงินลงทุนใน ไตรมาส 1/61 สูงถึง 3,400 ล้านบาท เพิ่มขึ้นจากเฉลี่ย 1,500 – 2,000 ล้านบาท/ไตรมาส
เลือก BBL เป็น Top Pick ในกลุ่มธนาคาร ภายใต้ความน่าสนใจ (1) เข้าสู่วัฏจักรการลงทุนใหม่ในช่วง 2H/61 ซึ่ง BBL มีความได้เปรียบเมื่อเทียบกับธนาคารขนาดใหญ่อื่นๆ จากต้นทุนที่ต่ำ ขณะที่สภาพคล่องสูงกว่า (2) อัตราดอกเบี้ย เริ่มเข้าสู่ขาขึ้น คาดส่งผลดีต่อ NIM ของธนาคารขนาดใหญ่ (3) คาดได้รับผลกระทบน้อยจากการทำสงครามปรับลดค่าธรรมเนียม (4) ความร่วมมือกับ AIA คาดช่วยหนุน Non-NII ของ BBL ในช่วง 2H/61
ขณะที่คาดธนาคารอื่น คาดNon-NII ได้รับผลกระทบจากรายได้ค่าธรรมเนียม และรายได้จากธุรกิจประกัน ที่ปรับลดลง และ (5) NPL Formation เริ่มทรงตัวทำให้คาดตั้งสำรองหนี้ลดลงจากปีที่ผ่านมาประเมินราคาเป้าหมายที่  229.00 บาท